पाएं अपने शहर की ताज़ा ख़बरें और फ्री ई-पेपरडाउनलोड करें
खंडवा-वड़ोदरा राजमार्ग के ग्राम बिलाली में सोमवार रात अज्ञात वाहन ने किराना दुकान संचालक को टक्कर मार दी। वाहन का टायर गुजरने से सिर बुरी तरह कुचलकर धड़ से अलग हो गया। देर रात को हुई घटना का पता सुबह चला। रातभर शव सड़क पर पड़ा रहा। सुबह ग्रामीणों ने गोगावां पुलिस को सूचना दी।
ग्रामीणों के अनुसार मोगरगांव का किशोर पिता गोबरिया पंवार (46) ग्राम मवासिया का मूल निवासी था। मोगरगांव में रहकर किराना दुकान चलाता था। सोमवार शाम बाइक (एमपी10सी-8023) से खेत में जाने का कहकर घर से निकला था। ग्राम बिलाली कैसे पहुंच गया इसकी जानकारी नहीं मिल सकी।
ग्रामीणों को आशंका है कि वह बेटी से मिलने खरगोन जा रहा होगा। ग्राम बिलाली में प्यास लगने पर बाइक को सड़क किनारे खड़ी की। सड़क के दूसरी ओर प्याऊ पर पानी पीने जाने के दौरान उसे अज्ञात वाहन ने चपेट में लिया होगा। किशोर के दो लड़के व एक लड़की में से एक बेटे व एक बेटी की शादी हो चुकी है। गोगावां पुलिस ने केस दर्ज कर जांच शुरू की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn